Допълнителна информация по т.24.1 и т.24.2 от **СС № 1 - ПРЕДСТАВЯНЕ НА ФИНАНСОВИ ОТЧЕТИ**

**ПП Величие**

## Дълготрайни материални активи

 *Признаване и оценка на ДМА*

ПП Величие отчита като дълготрайни материални активи установимите нефинансови активи с натурално веществена форма, придобити и притежавани от него, които се използват в производствената, търговската и административната дейност повече от един отчетен период и от които се чакат бъдещи икономически ползи.

Стойностния праг над който активите се признават за ДМА е определен на 500 лв. и под този праг активите се отчитат като текущ разход. Оценката на представените в отчета ДМА е по историческа цена.

*Видове*

През 2023 не се отчитат ДМА.

## Нематериални дълготрайни активи

*Признаване и оценка*

Партията счита като нематериални дълготрайни активи нефинансови ресурси без материален характер, придобити и контролирани от него, от които се чакат бъдещи икономически ползи за повече от един отчетен период.

Стойностния праг над който активите се считат за дълготрайни е определен на 500 лв. и под този праг активите се отчитат като текущ разход.

При първоначално придобиване НДА се оценяват по цена на придобиване, която включва покупната цена и всички разходи по доставката и инсталирането им. Разходите за обучение на персонала за работа с програмните продукти, както и административните и други общи разходи не се включват в първоначалната оценка.

След първоначалното признаване НДА се оценяват по цена на придобиване, намалена с начислената амортизация и евентуално с натрупаните загуби от обезценки.

Последващите разходи за поддържане на първоначално установената ефективност на НДА се отчетат като текущи разходи.

Разходите, които могат да бъдат надлежно измерени и отнесени към определени НДА се капитализират /увеличават стойността на НДА/ само в случай че водят до увеличаване на очакваните изгоди.

 *Видове НДА*

ПП Величие не разполага с НДА.

Няма вътрешно създадени НДА.

Не се осъществява изследователска и развойна дейност

## Стоково материални запаси

*Материални запаси*

Материалите се ползват в основната дейност и се отчитат по доставната им стойност, която включва съвкупната им стойност и разходите по доставка, а за вносните материали - мита и митнически такси.

*Стокови запаси*

В ПП Величие няма налични стокови запаси

**Парични средства**

Отчитането на сделките с чуждестранна валута и признаването на курсовите разлики се осъществяват съобразно постановките на приложимите счетоводни стандарти. Паричните средства са оценени по номинална стойност, а паричните средства във валута - по заключителен курс на БНБ.

Не се определя касов остатък в края на деня и не се определя норма на за касовите плащания.

Към 31-12-2023 паричните наличности на ПП Величие възлизат на 201 лв.

**Вземания**

Вземанията в левове са оценени по стойността на тяхното възникване, а тези в чужда валута - по курса на БНБ за деня в момента на възникването им.

**Разходи за бъдещи периоди**

Разходите за бъдещи периоди се отчитат по видове като краткосрочни или дългосрочни активи.

При настъпване на периода за който се отнасят, се прехвърлят като текущи разходи съгласно погасителен план и се отчитат при погасяването като разходи по икономически елементи /или финансови разходи/.

**Провизии**

Признаването, оценката и отчитането на провизиите се извършва в съответствие с приложимите счетоводни стандарти.

**Обезценка на активи**

Определянето на :

* възстановимата стойност
* нетната продажна цена
* стойността в употреба
* загубата от обезценка
* възстановяването на загуба от обезсценка

се извършва по реда указан в СС 36

**Пасиви**

Текущите задължения се начисляват при тяхното възникване.

**Приходи**

Основните приходи на ПП Величие са от получен членски внос и дарения.

|  |  |
| --- | --- |
|  | **31.12.2023г** |
|  | **BGN(000)** |
| Получен членски внос  | 2 |
| Приходи от правителствени програми | - |
| Приходи от други дарения | 5 |
| Общо | **7** |

**Разходи**

Всички разходи за дейността се отчитат по елементи и се отнасят по направление. Спазва се принципа на текущо начисляване. Разходите се признават за текущи в момента на признаване на прихода, а тези отнасящи се до следващи текущи периоди, като разходи за бъдещи периоди.

Административните разходи се отчитат като текущи.

|  |  |
| --- | --- |
|  | **31.12.2023г** |
|  | **BGN(000)** |
| Други оперативни разходи  | 4 |
| Разходи за външни услуги медиен пакет |  |
| Предизборна кампания | 13 |
| Разходи за дарения | - |
| Общо | **17** |

Няма отчетени приходи през отчетния период, които да не са получени и съответно платени.

Към датата на отчета ПП Величие отчита следните задължения

|  |  |
| --- | --- |
|  | **31.12.2023г** |
|  | **BGN(000)** |
| Задължения към доставчици | 7 |
| Задължения към персонала  | 2 |
| Задължения за осигуровки и данъци  | 1 |
| Общо | **10** |

**Друга информация**

Отчетната валута на изготвените отчети е български лев.

Политическа партия Величие не участва в съдружие или самостоятелно в капитала на търговски дружества.

Политическа партия Величие не признава в отчетите си условни задължения.

През отчетния период в Политическа партия Величие няма назначени работници на трудов договор и съответно разходи за подобни възнаграждения и осигуровки не са изплащани.

Политическа партия Величие не е изплащала възнаграждения през 2023 г. членовете на органите на управление във връзка с функциите им.

През 2023 г. не са предоставени аванси и кредити на административния персонал и членовете на органите на управление.

Политическа партия Величие не принадлежи към група фирми и няма задължения да консолидира финансови отчети или да участва в консолидирани такива.

Като политическа партия, дружеството не емитира акции и дялове за набиране на капитал, както и други ценни книжа, включително конвертируеми облигации и аналогични ценни книжа или права.

Политическа партия Величие не е предоставяло обезпечения по своите задължения.

Отчета е изготвен съобразно принципа на действащо предприятие и на ръководството не са известни данни, които да водят до несигурност относно възможността предприятието да продължи своята дейност.

10-03-2024

Председател \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Албена Пекова/

Съставител: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Николай Полинчев/